cyanic-selkie/wikianc huggingface dataset:
יחסי הולנד–צרפת
המאה ה-19
בקונגרס וינה, אחרי תבוסת נפוליון בשנת 1815, האזור ניתן לשליטת וילם הראשון, מלך הולנד כהממלכה המאוחדת של ארצות השפלה, אך כעבור 15 שנה, בשנת 1830 התרחשה המהפכה הבלגית: המחוזות הדרומיים (הקתולים) של ארצות השפלה מרדו בשלטון ההולנדי הפרוטסטנטי. הם זכו בעצמאות, והקימו את ממלכת בלגיה.
האי סן-מרטן
ב-23 במרץ 1648 הסכימו צרפת והולנד לחלק ביניהן את האי סן-מרטן. עד שנת 2003 היה סן מרטן חלק מגוואדלופ. בשנת 2003 הצביעו תושבי האי שהאי יהפוך לאזור עצמאי נפרד מגוואדלופ. ב-2007 העניק הפרלמנט הצרפתי לאי מעמד של קולקטיב מעבר לים.
יחסים דיפלומטיים
הולנד מחזיקה בצרפת שגרירות בפריז, ו-13 קונסוליות באז'אקסיו, בורדו, ברסט, קאלה, לה האבר, ליל, ליון, מרסיי, מונפלייה, סטרסבור, פרפיניאן, ניס וטולוז. מאידך, צרפת מחזיקה בהולנד שגרירות בהאג, ו-8 קונסוליות בהאג, אמסטרדם, חרונינגן, מאסטריכט, מידלבורך, רוטרדם, דן בוס ואוטרכט .
הוקאריס
הוקאריס (שם מדעי: Houcaris) הוא סוג של פרוק רגליים נכחד שהתקיים בראשית הפלאוזואיקון בחלק השני של תקופת הקמבריון (מסביבות 521 עד 509 מיליון שנה מהיום). יצור זה השתייך לסדרה הקדומה דינוקרידידה והתקיים על קרקעית הים במים רדודים לאורך סין וארצות הברית הקדומים. הסוג כולל 2 מינים: Houcaris saron, שהתגלה בממצאים ביונאן שבסין ו-Houcaris magnabasis, שהתגלה בממצאים בנבאדה. מינים אלה התגלו ב-1995 אך שויכו לסוג אנומלוקאריס. רק ב-2021 הופרדו לסוג עצמאי עקב מספר הבדלים אנטומיים במבנה השלד החיצוני והגפיים.
מקסימיליאן, דוכס הוהנברג
ביוגרפיה
הוא ואחיו ארנסט, התנגדו לאנשלוס, ולפיכך ב-14 במרץ 1938 נשלחו יחד למחנה הריכוז דכאו. הם הועסקו בעבודות משפילות שנועדו לשבור את רוחם, אולם נשאו אותם באורך רוח, והיו ביחסים חבריים עם מרבית האסירים. אשתו של מקסימיליאן נפגשה עם הרמן גרינג, והצליחה לפעול לשחרורו לאחר חצי שנה. ארנסט לעומת זאת הועבר למחנה אחר ושוחרר רק ב-1943. מרבית נכסי בית הוהנברג הופקעו או נמכרו בכפייה בידי הנאצים. ב-1945, נבחר מקסימיליאן, בהסכמת שלטונות הכיבוש הסובייטיים לראש עיריית ארסטטן. הוא שימש בתפקיד במשך שתי קדנציות שנמשכו חמש שנים. לאחר סיום מלחמת העולם השנייה, הוא היה נציגו של הנסיך אוטו במשא ומתן מול ממשלת אוסטריה על החזרת נכסים של בית הבסבורג לידיים המקוריות ועל ביטול החוק ההבסבורגי אשר מנע מבני הבסבורג להיכנס לאוסטריה. הוא נכשל בכך כישלון חרוץ. הוא נפטר ב-8 בינואר 1962 בגיל 59, כתוצאה מהשפעות מאוחרות של ההתעללות שעבר בידי הנאצים.
לינדה לפום
ביוגרפיה
ב-1984 שיחקה בסרט "De leeuw van Vlaanderen" המבוסס על רומן מאת הנדריק קונסיאנס.
ב-1985 נבחרה בבחירה פנימית על ידי רשות השידור הבלגית לייצג את בלגיה באירוויזיון בגטנבורג, שם הופיעה עם השיר "Laat me nu gaan" אך זכתה לשבע נקודות בלבד.
ב-1996 שיחקה בפרק של הסדרה הבלשית "Heterdaad".
פאטו היווא
היסטוריה
פסלי אבן גדולים לא נמצאו באי, אך נשמרו כמה פסלי אבן קטנים מעוצבים בגסות. זה לא אומר שלא היו יצירות אמנות בולטות על פאטו היווא בתקופות פרהיסטוריות. האי היה ידוע יותר בזכות מקעקעים ומגלפים בעץ, שעבודותיהם הארעיות שרדו בקושי את הדורות.
עונת 2001/2002 בליגה הלאומית
הפועל בית שאן ירדה לליגה השלישית בסיום העונה. להפועל הצטרפה גם קבוצת הכח רמת גן שלא יכלה להישאר בליגה הלאומית בגלל בעיות תקציב. הדבר איפשר להפועל צפרירים להישאר בליגה.
ננסי מאיירס
ננסי ג'יין מאיירס (באנגלית: Nancy Jane Meyers; נולדה ב-8 בדצמבר 1949) היא במאית קולנוע, מפיקה ותסריטאית אמריקאית יהודייה. בין יצירותיה המוכרות: "אבא מתארס" (1998), "באהבה אין חוקים" (2003), "החופשה" (2006). מאיירס נחשבת לאחת הבמאיות היחידות המצליחות בהוליווד ומתמקדת בסרטיה בגיבורות בגיל העמידה. סרטה מה נשים רוצות היה בשלב מסוים הסרט הרווחי ביותר שבויים על ידי אישה.
פרס גראמי להקלטת השנה
פרס גראמי להקלטת השנה מוענק על ידי האקדמיה הלאומית לאמנויות ומדעי ההקלטה של ארצות הברית כדי "לכבד הישגים אמנותיים, מיומנות טכנית ומצוינות כללית בענף ההקלטות, ללא התחשבות במכירות או בהישגי מצעדים." פרס הקלטת השנה הוא אחד מארבע הקטגוריות ה"כלליות" בפרסי גראמי (לצד תגלית השנה, שיר השנה ואלבום השנה) שמוענק מדי שנה מאז טקס פרסי גראמי הראשון בשנת 1959.
היסטוריה ותיאור
פרסי הקלטת השנה הוענקו מאז 1959. זהו אחד מארבעת פרסי גראמי היוקרתיים ביותר. אף על פי שפרס "שיר השנה" והקלטת השנה מוענקים על סינגל או על שיר אחד מתוך אלבום, הפרס הזה מוענק למבצע ולצוות ההפקה של השיר ואילו פרס שיר השנה הולך רק למלחיני השיר.
הישגים
אמנים אחרים שקיבלו שני פרסי גראמי להקלטת השנה הם הנרי מנסיני ("Moon River", "Days of Wine and Roses"); ארט גרפונקל ("Mrs. Robinson","Bridge over Troubled Water"); The 5th Dimension ("Up, Up and Away","Aquarius/Let the Sunshine In"); אריק קלפטון ("Tears in Heaven","Change the World"); נורה ג'ונס ("Don't Know Why", "Here We Go Again"); מארק רונסון ("Rehab", "Uptown Funk"); אדל ("Rolling in the Deep", "Hello") וברונו מארס ("Uptown Funk","24K Magic").
אגם אבליישן
חקר האגם ומקור שמו
האגם נקרא על שמו של העמק בו הוא נמצא; העמק נקרא על שם היותו חשוף מקרח ושלג (באנגלית "אבליישן" משמעותו - "לחשוף").
הגרדום (סרט)
עלילה
ב-28 באוקטובר 1993 העלה בית הספר התיכון "ביאטריס" שבעיירה ביאטריס, נברסקה, מחזה בשם "הגרדום", שעלילתו מתרחשת בתקופת הרנסאנס האנגלי ובמרכזה פושע נמלט בשם "אוגוסט" ואהובתו בת האצולה "מרי". בעת סצנת הוצאתו להורג בתלייה של "אוגוסט", לעיני הורי התלמידים מתרחשת על הבמה תאונה שבעטיה נחנק ומת הנער צ'ארלי גרימל, שגילם את "אוגוסט". בעיירה נפוצה אמונה תפלה שרוחו של צ'ארלי גרימל חיה בין כותלי בית הספר ואמירת שמו מזמנת מזל רע. עשרים שנה אחר כך מעלה בית הספר את המחזה בשנית, ביוזמתה של התלמידה פפייפר רוס, המשמשת כעוזרת לבמאי, המורה לדרמה מר שוונדימן, והיא גם מגלמת את "מרי". בתפקיד "אוגוסט" משחק ריס האוזר. ריס אמנם שחקן תיאטרון גרוע, אך הוא מאוהב בפפייפר, ופרש מקבוצת הפוטבול למגינת לבו של אביו ריק, והצטרף למחזה כדי להתקרב אליה. חברו הטוב של ריס, ראיין שוס, אחראי על תיעוד ההכנות להצגה ומאחורי הקלעים. ראיין מסתייג מהמצלמה שהוצבה בתא הבקרה באולם, ומשתמש במצלמת הווידאו הפרטית שלו. בחזרות נוכחת אישה בודדה המספרת למצלמה של ראיין שהיא השתתפה בהצגה בשנת 93'.
סרט המשך
בסוף אוגוסט 2017 נמסר שסרט ההמשך של "הגרדום" צולם בחשאי. הצילומים החלו ב-16 באוקטובר 2016, וכבר התקיימה הקרנת מבחן מוקדמת לצופים גילאי 13–25 במתחם אולפני "האחים וורנר" בברבנק, קליפורניה. כשנה אחר כך, ב-17 באוגוסט 2018, אישר המפיק ג'ייסון בלאם שצילומי הסרט הושלמו, ושמו הוא "The Gallows Act II".
ב-25 באוקטובר 2019, במסגרת עונת סרטי ליל כל הקדושים, יצא סרט ההמשך "הגרדום: מערכה 2".
ארנסט, נסיך הוהנברג
ביוגרפיה
ארנסט נולד ב-27 במאי 1904 בטירת קונופישטה, 50 ק"מ מדרום לפראג. אביו היה פרנץ פרדיננד, ארכידוכס אוסטריה ואמו הייתה סופיה, דוכסית הוהנברג. הוא היה בנם השלישי. חרף העובדה שאביו היה יורש העצר של האימפריה האוסטרו-הונגרית, ואמור היה לרשת את התואר קיסר אוסטריה ומלך הונגריה עם מותו של הקיסר המזדקן פרנץ יוזף הראשון, הרי שארנסט ואחיו היו מנושלים מכל זכות לרשת אי פעם את הכתר, כיוון שהוריהם היו נשואים בנישואים מורגנטיים. ארנסט ירש עם לידתו את התואר "נסיך הוהנברג" מאמו.
מלחמות סודיות
במאי 2015 התפרסם סיפור נוסף הנושא את שם המלחמות הסודיות, והוא נמשך עד לינואר 2016, אם כי גם הוא אינו קשור לקודמיו. עלילת הסיפור מביאה את התנגשותו של יקום מארוול ביקומים חלופיים אחרים כמו אולטימייט מארוול, בית אם, עידן אפוקליפס, מארוול 2099 ומארוול 1602. התנגשות זו תשמיד את היקומים אך תשמור באופן מסתורי על מספר שרידים מהם, שיתמזגו יחדיו כדי ליצור את יקום "עולם מלחמה", כאשר בסופו של דבר יחושל ממנו יקום מארוול שיוולד מחדש. מספר חוברות קשורות יעקבו אחרי אירועים שהתרחשו לאורך ההיסטוריה של יקום מארוול, בהם כפפת האינסוף, סאגת קורבאק, כוכב הענק הירוק, לוגאן הזקן, שנות עבר עתידי, אג'נדת ההכחדה, אקס-מן 92', בית אם, מלחמת אזרחים, אוונג'רס נגד אקס-מן, ה' עבור הכחדה, אינפרנו, מלחמות השריון, אי העכביש ויקום העכביש. אירוע זה לא נעשה במשך 75 שנות קיומה של החברה, ותואר בתור המשבר בעולמות האינסופיים של חברת מארוול.
מלחמות סודיות 2 (1985–1986)
בגיליון בודד שנחשב להמשך עלילתי נחשף שהביונדר היה למעשה קובייה קוסמית שהתפתחה ושודרגה עד להפיכתה לישות קוסמית בשם קוסמוס באמצעות מיזוג עם איש המולקולות.
נמל התעופה אנטונוב
היסטוריה
נמל התעופה נבנה כבסיס סודי ביותר (לבדיקות ושיפור טיסה) עבור מטוסי אנטונוב. הוא מצויד בציוד מיוחד עבורו והוענק לו אזור טיסה לניסיון.
צומת דרכים (אלבום)
הפקה
בשנת 1986 עבר כהן מניהולו האישי של האמרגן שלמה צח, שטיפל בו מתחילת הדרך, לניהולו של המפיק סביון צבר. כמו כן, עבר כהן מחברת תקליטים "הד ארצי" לטובת חברה חדשה בתחום - "בן מוש הפקות".
יצחק דה לנגה
בין 1987 ל-1995 יזם, הקים וניהל את "סדנא בנוף" ביער ביריה. לאחר מכן הקים בשנת 1995 סטודיו לאמנות בנהריה. ב-2006 הקים את "הקצה - מרכז לאמנות, תרבות וחברה בגליל", אשר הפעילה גלריה ופרויקטים חברתיים בתחומי האמנות, התרבות והחינוך, עד לסגירתו בסוף 2017. בשנת 2006 ייסד את עמותת "מרכז הקצה", בה חברים אנשי אמנות, תרבות, חינוך וחברה.
דה לנגה הציג את עבודותיו בתערוכות יחיד ותערוכות קבוצתיות. בין היתר הוצגו תמונותיו במוזיאון ישראל בירושלים (בתערוכה "תמונות מחיי משפחה" ב-2009) במוזיאון חיפה לאמנות ובמוזיאון ינקו דאדא בעין הוד, מוזיאון פתח תקווה לאמנות ומוזיאון "Amstelle Museum" בעיר אמסטלפיין בהולנד, וכן בגלריות לאמנות בישראל, הולנד וגרמניה. עבודותיו נרכשו ונמצאו במוזיאונים בישראל ובאוספים פרטיים ברחבי העולם.
יחסי גרמניה–פרו
היסטוריה
שתי המדינות כוננו יחסים דיפלומטיים בשנת 1828, שנתיים לאחר עצמאותה של פרו, בין פרו לפרוסיה. ב-5 באוקטובר 1917, בעקבות מלחמת העולם הראשונה, ניתקה פרו את היחסים הדיפלומטיים והם חודשו ב-28 במאי 1920. ב-7 בדצמבר 1941, שוב ניתקה פרו את היחסים הדיפלומטיים עם גרמניה בעקבות מלחמת העולם השנייה, וב-31 בינואר 1951 חודשו היחסים עם גרמניה המערבית.
קונגרס טוקומן
הקמת הקונגרס
במקום אלוואר, הקבילדו של בואנוס איירס (Cabildo de Buenos Aires) בחר בגנרל חוסה רונדו (José Rondeau) שפיקד במקביל על צבא הצפון, נעזר במחליף שישב בבירה עצמה, והיה כפוף לחונטה מפקחת שהתמנתה אף היא בידי הקבילדו.
הנציגים
הפרובינציות בבנדה אוריאנטל ובליטורל לא שלחו נציגים כי היו בעיצומה של מלחמת אזרחים נגד השלטון המרכזי (קורדובה נטתה לצידם אך לא השתתפה בפועל בלחימה).
פעולות ראשונות
הקונגרס טיפל בהתפטרותו של השליט הבכיר אלווארס תומאס (Álvarez Thomas) והחלפתו באנטוניו גונסלס בלקרסה (Antonio González Balcarce), ובהתפטרותו של רונדו מהפיקוד על צבא הצפון.
המונרכיה והפדרליים
זמן מה לפני ההכרזה, פורטוגל תכננה לפלוש לבנדה אוריינטל (כיום - אורוגוואי), והדבר יצא אל הפועל באוגוסט - כחודש לאחר הכרזת העצמאות, בתירוץ שארטיגס - מפקד המורדים בבנדה אוריינטל - לא הכיר בסמכותם של הדירקטור בבואנוס איירס והקונגרס בטוקומן.
המעבר לבואנוס איירס
משלב זה הוא היה נתון להשפעתה של בואנוס איירס: הדירקטור, העיתונות המקומית, הציבור, ולבסוף - הקבילדו ש"בחר" נציגים לפרובינציות באלטו פרו שהיו תחת כיבוש מלוכני.
החוקה האוניטריסטית של 1819
מעשית החוקה לא יושמה מעולם: הדירקטור המשיך לפעול כמקודם, והפרובינציות הפדרליות דחו אותו. אמנם מספר פרובינציות בחרו נציגים לשני בתי הנבחרים, אך המרידות שפרצו הובילו לבסוף לסיום שיטת הדירקטורים.
ג'ורג' וושינגטון (ממציא)
קריירה מוקדמת
בדצמבר 1895 נישא ווישנגטון לאנג'לין סלין וירג'יניה. על פי התיעוד באליס איילנד הגיע הזוג לארצות הברית ב-6 באוקטובר 1896, אך מפקד האוכלוסין של ארצות הברית קובע שהם היגרו לשם בשנת 1897. בני הזוג וושינגטון התיישבו באזור ניו יורק, שם נולדו להם שלושה ילדים: לואיזה (נולדה במאי 1897), איירין (נולדה במאי 1898) וג'ורג' (נולד באוגוסט 1899). מיד לאחר ההתיישבות בניו יורק הקים וושינגטון מפעל מנורות נפט בג'רזי סיטי, אך עזב אותו עם התפתחות נורות הלהט והקים במקום זאת מפעל לייצור מצלמות, שגם אותו זנח תוך תקופה קצרה.
חיים אישיים
אחרי שעסק הקפה שלו נוסד ב-1910, התיישב וושינגטון בשכונת פארק סלופ שבניו יורק.
וושינגטון היה חבר פעיל במועדון הלוטוס, מועדון ספרותי לגברים בניו יורק.
היאבקות במשחקים האולימפיים
היאבקות היא ענף במשחקים האולימפיים מאז חידושם בעת החדשה, באולימפיאדת אתונה (1896), למעט אולימפיאדת פריז (1900). נשים מתחרות בענף מאז אולימפיאדת אתונה (2004). בעשור השני של המאה ה-21 קיבל הוועד האולימפי הבינלאומי החלטות שערערו את מעמדו של הענף כענף אולימפי, אך לפחות עד אולימפיאדת טוקיו (2020) הוא יישאר חלק מהתוכנית האולימפית.
היסטוריה
באולימפיאדת אתונה (1896) נערך טורניר בסגנון יווני-רומי בלבד, וללא חלוקה לקטגוריות משקל. בטורניר נטלו חלק חמישה מתאבקים, והאלוף האולימפי הראשון היה הגרמני קארל שומן.
דיכוי מערכת החיסון
דיכוי מערכת החיסון הוא הפחתה של ההפעלה או היעילות של מערכת החיסון. לחלקים מסוימים של מערכת החיסון עצמה יש השפעות חיסוניות על חלקים אחרים של מערכת החיסון, ודיכוי חיסוני עלול להתרחש כתגובה שלילית לטיפול רפואי במצבים שונים.
לרוב, דיכוי מערכת החיסון הוא אקט מכוון, כדי למנוע מהגוף לדחות איבר מושתל. בנוסף, הוא משמש לטיפול במחלת השתל נגד המאכסן לאחר השתלת מח עצם, או לטיפול במחלות אוטו-חיסוניות כגון זאבת אדמנתית מערכתית, דלקת מפרקים שיגרונית, תסמונת שגרן או מחלת קרוהן. זה נעשה בדרך כלל באמצעות תרופות, אך עשוי להיות כרוך בניתוח (כמו כריתת טחול), פלסמפרזיס או הקרנות. אומרים כי אדם שעובר דיכוי חיסוני, או שמערכת החיסון שלו חלשה מסיבות אחרות (כימותרפיה או HIV), הוא בעל כשל חיסוני.
מישה נתן
ביוגרפיה
ב-1992 זכה בפרס יקיר איגוד אמני ישראל.
גורדון טאקר
ביוגרפיה
הוא נולד בניו יורק. ב-1968 החל בלימודי פילוסופיה ומתמטיקה באוניברסיטת הרווארד וסיים תואר ראשון בהצטיינות יתרה ב-1971. באותן שנים היה חבר מיזם המחקר הכלכלי במוסד. אז עבר לבית המדרש לרבנים באמריקה. הוא השלים שם תואר שני בספרות עברית ב-1973 ונסמך לרבנות ב-1975. ב-1978 קיבל תואר דוקטור לפילוסופיה מאוניברסיטת פרינסטון. הוא החל ללמד בבית המדרש ב-1976, ונותר שם ברציפות מאז. ב-1979 וב-1980 שירת כעמית הבית הלבן (מעין התמחות התנדבותית-למחצה שניזומה בידי ג'ימי קרטר) במחלקת המשפטים של ארצות הברית. ב-1982 התמנה לחבר בוועד ההלכה (CJLS) של כנסת הרבנים, בה הוסיף לכהן עד 2007. בין 1984 ל-1992 היה דיקאן הפקולטה לרבנות בבית המדרש. ב-1994 החל לשמש כעוזר לרב קהילת טמפל ישראל בווייט פליינס, וקודם לרב הבכיר בבית הכנסת ב-2003. בעבר היה יושב-ראש כבוד של התנועה המסורתית בישראל. בנוסף הוא מרצה למחשבת ישראל בבית המדרש.
טוקר נחשב לסמן בולט של האגף הליברלי בתנועה הקונסרבטיבית. הוא קרא באופן עקבי לאמץ גישה לפיה לפוסק יש סמכות לחרוג באופן ניכר מההלכה היבשה בשם שיקולים אתיים, וביקר שמרנים כמו הרב יואל רוט. עוד ב-1979, בתפקידו כיו"ר הוועדה המיוחדת לבחינת שאלת סמיכת נשים לרבנות, חיבר דו"ח מסכם אוהד מאוד בנידון, שעורר התנגדות מצד ותיקי בית המדרש. ב-1989 ערך שינוי מקיף בתוכנית הלימודים של המוסד, והוסיף קורסים רבים שעסקו לא רק בהכשרה טכנית אלא גם בשאלות ערכיות והגותיות. ב-2002 הביע את הזדהותו עם רעיונותיו של התאולוג ניל גילמן, הדוגל בגישה לא-מילולית מרחיבה כלפי התנ"ך ורואה בו השתקפות לחוויה הדתית הקולקטיבית של העם. ב-2006 פרסם תרגום מבואר ל"תורה מן השמים באספקלריא של הדורות" מאת אברהם יהושע השל, בו תיאר אותו כאוחז בתאולוגיה הקרובה יחסית להשקפתם של הקונסרבטיבים המודרניסטים. ב-2006, בעת ששאלת היחס להומוסקסואלים נידונה בוועד ההלכה, הגיש תשובה בה ביקש לנקוט ב"גישה הלכתית מוגברת" למתן פתרון בנושא. הוא הציע להתיר יחסי מין מלאים בין גברים באמצעות תקנת חכמים, בהסתמך על שיקולים אתיים של כבוד הבריות. ההצעה נפלה בוועד, שהותיר את האיסור על כנו. כמו כן, הוא חיבר נוסחי כתובה שוויוניים.
גטו בוטושאן
פעולות משרד הפנים הרומני
לאחר שהודחו הליגיונרים (משמר הברזל, בשנת 1941) עברה השליטה בעיר למשרד הפנים הרומני והמשטרה הרומנית (הז'נדרמריה הרומנית). ב-26 ביוני 1941 בעקבות הוראה של משרד הפנים, נכלאו 20 יהודים, בעיקר רבנים ושוחטים כבני ערובה, ונמסרה ההודעה שעם כל הפצצה של הרוסים ייהרגו שניים מהם. ביולי 1941 היו בין 50 ל-60 בני ערובה. הם נכלאו בשני חדרים בבית הספר היהודי, ולבסוף הועברו לבית הכנסת הגדול. פרפקט המחוז הודיע, שיוציא להורג בירייה 500 מיהודי בוטושאן אם יימצא בהם מרגל. בני הערובה נכלאו במבנים של הקהילה היהודית, דוגמת בתי ספר ובתי כנסת, בתנאים סניטרים קשים, כשהם ישנים על הרצפה החשופה, ללא שמיכות בחורף הרומני הקשה. לא סופק מזון לבני הערובה, והאפשרות לקבל חבילות מזון, ביגוד ותרופות מהמשפחות הייתה תלויה בתשלום שוחד לשומרים. מסביב למבנים הוצבה גדר תיל דוקרני ובכניסה שמרו שוטרים מקומיים. ב-3 ביולי 1941 ביטל משרד הפנים את ההוראה בדבר ענידת סימן ההיכר היהודי, ואף על פי כן ציוותה המפקדה הצבאית בבוטושאן ב-14 באוגוסט של אותה שנה: "היהודים מכל מין וגיל ישאו בצידו השמאלי של החזה כוכב בעל שש זוויות עשוי בד צהוב, בקוטר של 7 ס"מ, על רקע שחור".
קינגסטון (אונטריו)
דמוגרפיה
29.8% מכלל האוכלוסייה הזדהו כלא-דתיים.
סוזן מקנזי
קריירה
שנה אחר כך לקחה מקנזי חלק במשחקי מוקדמות אליפות אירופה 1987 שנערכה בנורווגיה. היא שיחקה בארבעה מתוך ששת משחקיה של הנבחרת בסיבוב המוקדם, אך דנמרק סיימה רק במקום השני ולא העפילה לטורניר הגמר. לאחר טורניר מוקדמות זה, לא זומנה מקנזי לנבחרת במשך חמש שנים, וחזרה אליה רק בספטמבר 1991.
במקביל לקריירה הבינלאומית שלה, שיחקה מקנזי גם בקבוצת HEI מאורהוס. באותם ימים הייתה HEI לקבוצה המובילה בדנמרק, וזכתה בשש אליפויות רצופות בין השנים 1986 ל-1991.
תאוריה מדעית
קבלה ודחייה של תאוריות מדעיות
המדע שואף להסביר את המציאות בצורה מקיפה, מדויקת ועקבית. מכאן בא צורך בגיבוש תאוריות בנות הפרכה, חסרות סתירות פנימיות ושאינן סותרות זו את זו.
יום האחות הבין-לאומי
בינואר 1974, נקבע שיום האחות ייחגג ב-12 במאי, יום הולדתה של פלורנס נייטינגייל, מייסדת הסיעוד המודרני. מדי שנה המועצה הבין-לאומית לסיעוד מכינה ומפיצה את ערכת "יום האחיות הבין-לאומי". הערכה כוללת חומרים חינוכיים וחומרי מידע, לשימוש אחיות ברחבי העולם.
ויטלי סקקון
ביוגרפיה
גורמים רשמיים עבדו במהירות על-מנת להעניק לסקקון אות הוקרה צבאי לאחר מותו, וב-26 בפברואר 2022 הוענק לו אות מסדר כוכב הזהב, הגרסה הצבאית של אות גיבור אוקראינה, על-ידי נשיא אוקראינה וולודימיר זלנסקי.
חרסינת יו
התפתחות
והכלים הקרמיים שנועדו לחקותו התפתחו במאה הראשונה לספירה, בערך בשנת 950. צבע הכלים נועד לדמות את הברונזה של כלי היו, שהתגלו בקברים באזור נאנג'ינג. בהמשך התפתח הסגנון והפך לסגנון אמנותי עצמאי, ובהתאם השתנה גוון הגלזורה מגוון ברונזה לגוונים בהירים יותר, בעיקר גוונחם של ירוק וכחלחל.
בנק צפון אמריקה
הקמה ובעלות
ראשיתו של הבנק במוסד פיננסי בשם "אלכסנדר עליאש ושות' בע"מ" שמראשית שנות ה-30 נשא את השם בנק. הבנק פעל בבניין סנסור ושירת את עשירי ירושלים בימי המנדט הבריטי. מוסד פיננסי זה המשיך לפעול בשנים הראשונות של מדינת ישראל ונרכש על ידי חברת "אוצר חיסכון" שהוקם על ידי יהושע הלפרין במחצית השנייה של שנות ה-60. אוצר חיסכון שירת קהל לקוחות חרדי בירושלים. מנהלי אוצר חיסכון היו יהושע הלפרין, משה שטרן ואליעזר אפשטיין ובהמשך גם גדליה בוכבינדר.
פאראטי
דגל
אדום, לבן וכחול הם שלושת הצבעים ששימשו באופן מסורתי לקישוט הבתים ההיסטוריים של העיר. הצבעים מוצגים בשלושה פסים אנכיים, כשבמרכזם מעיל נשק. הכוכב הלבן הגדול על הפס האדום מסמל את המחוז הראשון של העיר, ועל הפס הכחול שני כוכבים קטנים מייצגים את המחוזות השני והשלישי. שלושת הכוכבים ממוקמים בצורה משולשת, כמחווה לנוכחות החזקה של מסדר הבונים החופשיים בארכיטקטורה של העיר. הכתר מייצג את המסורות המלכותיות שגילו את הארץ וייסדו את המדינה העצמאית. הסיבה האמיתית לירוק היא הבית הפורטוגלי של בראגאנסה וצהוב לבית האוסטרי של הבסבורג (דום פדרו הראשון ודונה לאופולדינה).
כנסיית בנדיקטוס הקדוש
כנסייה זו נבנתה ושימשה את העבדים האפריקאים של פאראטי החל משנת 1725. הכנסייה נבנתה בסגנון פשוט וכפרי. בכל שנה בשבוע הראשון של דצמבר מתקיימות בכנסייה זו חגיגות סאו בנדיטו.
כריית אסטרואידים
היתרונות שבכריית אסטרואידים על פני כרייה רגילה
למרות שכריית אסטרואידים זה תהליך מאוד יקר ומסובך לעומת תהליכי הכרייה ה"פשוטים" יחסית הנפוצים כיום, יש לשיטה הזו הרבה יתרונות על פני שיטות הכרייה הרגילות:
פאראטי
תחבורה
ניתן להגיע לשדה התעופה פאראטי מריו דה ז'ניירו או מסאו פאולו באמצעות מסוק שכור או מטוסים מסחריים ופרטיים קטנים מכיוון שכיום אין טיסות סדירות אליו. אפשרות נוספת של תחבורה היא הגעה דרך הים באמצעות סירת מפרש או ספינת שייט מריו דה ז'ניירו, אנגרה דוס חייס ואיליה גראנדה. כמו כן, פאראטי מחוברת לריו דה ז'ניירו ולסאו פאולו דרך כביש BR-101.
נמר ג'אווה
נמר ג'אווה (שם מדעי: Panthera pardus melas) הוא תת-מין של נמר המצוי באי ג'אווה שבאינדונזיה. נמר זה מצוי בסכנת הכחדה חמורה ונותרו ממנו לא יותר מ-250 פרטים בוגרים.
מאפיינים
הוא ניזון ממיני פרסתנים כמו איילי מונטיאק, חזיר בר ואיילון ג'אווני, וקופים כמו מקוק סרטנים, לוטונג או גיבון כסוף-פרווה. הם יטרפו גם חיות מבויתות.
זהירה תרמית
עוצמת ההארה מסוג ראשון
באמצעות ההנחה שהסיכוי של האלקטרונים לחזור למצב המטסטבילי מיד אחרי ששוחררו ממנו נמוכה מהסיכוי שלו להגיע למצב הבסיס, אפשרי לחשב את עוצמת ההארה. מהנחה זו, ניתן לקבל שעוצמת ההארה פרופורציונית לקצב המעבר של האלקטרונים מהמצב המעורר למצב הבסיס (כי המעבר מהמצב המעורר למצב הבסיס מפיק פוטון, ולכן קצב המעברים האלה יחסיים לעוצמת ההארה. גם המעבר מהמצב המעורר למצב המטסטבילי מפיק פוטון בתדירות שונה, אבל לאחר הזנחת כמות המעברים האלו ההארה הנובעת מהם זניחה).
עוצמת ההארה מסוג שני
עבור טמפרטורות גבוהות \alpha יהיה קטן מאוד ולכן ניתן לקבל שעוצמת הארה יציבה בעוצמה למשך זמן רב.
יורי יבסייצ'יק
יורי יבסייצ'יק (ברוסית: Юрий Евсейчик; נולד ב-23 בינואר 1971) הוא מתאבק-עבר ישראלי, שהתחרה בסגנון יווני-רומי בקטגוריית משקל סופר-כבד (120 ק"ג ומעלה). הוא זכה במדליית ארד באליפות העולם, וסיים במקום הרביעי באולימפיאדת סידני (2000), ההישג הגבוה ביותר שרשם מתאבק ישראלי במשחקים האולימפיים.
זוראן מילנוביץ'
שנותיו המוקדמות
בשנת 1996 התמנה ליועץ של המשלחת הקרואטית באיגוד האירופי ובנאט"ו בבריסל. אחרי סיום תפקידו שה חזר למשרד החוץ הקרואטי.
יורי יבסייצ'יק
קורות חיים
בשנת 2001 סיים במקום השישי באליפות אירופה באיסטנבול. באליפות העולם שנערכה באותה שנה בפטרס, סיים רק במקום ה-20. ב-2002 שיפר את הישגיו, כשזכה במקום הרביעי באליפות אירופה שנערכה בסייניוקי שבפינלנד, ובמקום השישי באליפות העולם שנערכה במוסקבה. באליפות אירופה שנערכה בבלגרד ב-2003 סיים במקום השישי, ובאליפות העולם שנערכה באותה שנה בקרטיי שבצרפת, סיים במקום ה-13. באליפות אירופה שנערכה בהפראנדה שבשוודיה סיים פעם נוספת במקום השני. הוא השתתף באותה שנה גם באולימפיאדת אתונה (2004), אך לא הצליח לשחזר את הישגו מסידני, וסיים רק במקום ה-19. אחרי האולימפיאדה פרש מההיאבקות.
זוראן מילנוביץ'
בראשות המפלגה
בסיבוב השני של ההצבעות עמד מול אנטונוביץ'.
הבחירות ב-2011
ב-23 בנובמבר 2010 חתם מילנוביץ' הסכם עם "המפלגה העממית הקרואטית - הדמוקרטית הליברלים" (HNS-LD), עם "הדיאטה הדמוקרטית האיסטריאנית" (IDS) ועם המפלגה הקרואטית של הגמלאים (HSU), על מנת ליצור קואליציה פוליטית, הקרויה "הברית למען השינוי" (SZP) לקראת הבחירות ב-2011.
טיגריס נגנדונג
פליאואקולוגיה
בנוסף לשרידי טיגריס הנגנדונג, התגלו שרידים של בעלי חיים נוספים בנגנדונג. בהם פילאים קדומים (כמו סטגודוניים), תאואים, איילים, טפירים וקרנפים. בנוסף למאובנים אלה, נמצאו גם שרידים של הומו ארקטוס (מתת-המין הנכחד, Homo erectus soloensis).
פרקינסוניזם
מגוון רחב של סיבות עלול להוביל לקבוצה זו של תסמינים, כולל מצבים עצביים, תרופות, רעלים, מחלות מטבוליות ומצבים נוירולוגיים שאינם מחלת פרקינסון.
שיפור יחס המרה
שיפור יחס המרה (באנגלית: Conversion rate optimization; או בראשי התיבות: CRO) הוא תהליך של הגדלת אחוז המשתמשים או המבקרים באתר אשר מבצעים פעולה רצויה (כגון רכישת מוצר או השארת פרטי התקשרות).
מהן יתרונות ה CRO ואיך משפרים את יחס ההמרה
קיימות פעולות רבות הניתנות לביצוע במטרה לשפר את יחס ההמרה, רובן המוחלט מתבססות על שני עקרונות מרכזיים:
לאון רום
קריירה
רום נודע בזכות האכזריות לכאורה של ממשלו באזור מפלי סטנלי. על פי דיווחים של מיסיונרים לבנים, רום השתמש בראשיהם הכרותים של 21 אנשי קונגו לעיטור ערוגות הפרחים של ביתו במפלי סטנלי. נאמר גם שהוא שמר על הגרדום באופן קבוע בתחנה בה שלט. חוקר הספרות פיטר אדגרלי פירצ'וב טען, עם זאת, שהצגת ראשים כרותים לא הייתה יוצאת דופן בחברה המרכז-אפריקאית:
בתרבות הפופולרית
רום מופיע בתור האנטגוניסט הראשי בסרט "האגדה של טרזן" משנת 2016, בו הוא מגולם על ידי השחקן האוסטרי כריסטוף ואלץ.
שנדזונג, קיסר סין (שושלת סונג)
רפורמות
מחוזות הצפון וצפון-מזרח יושבו בשנת 1080 כאשר הוזמנו 10,000 מוסלמים נוספים לסין. בתקופת שלטונו של שן-זונג, סה-מה גואנג, איש חצר המלך, כתב ספר היסטוריה בעל השפעה רבה, הז'ינגי טונג-ג'יאן לחינוך הדורות הבאים לשליטה על סין. ספר זה מתעד אירועים היסטוריים משושלת ג'ואו ועד שושלת סונג.
פטרה נמצובה
קרן Happy Hearts Fund
ב-15 בדצמבר 2009 נמצובה ומנכ"ל הקרן פיליפ קפוטו השיק את מבצע "להחזיר את האושר" באו"ם לרגל יום השנה החמישי של הצונאמי. באותו היום נמצובה וקפוטו גם לקחו חלק בטקס  closing bell ceremonies בנאסד"ק, שם מבצע "להחזיר את האושר" זכה גם הוא לפרסום נרחב.
המשך חייה
היא הגיעה ל- Un Conte De Noel Premiere at the Palais des Festivals במהלך פסטיבל קאן ה-61 ב-16 במאי 2008, בקאן, צרפת.
דלמא (אי)
האי דלמא (בערבית: جزيرة دلما) הוא אי במפרץ הפרסי, הנמצא תחת ריבונות איחוד האמירויות הערביות. הוא ממוקם כ- מול חופי אבו דאבי ו- מדוחה. האי מונגש על ידי שדה התעופה דלמא ועל ידי מעבורת מהיבשה.
סיפור אחר
תמצית העלילה
במהלך שיחה עם רמי, מתברר ליונתן ששחר רוכש תרופות מרשם בבית מרקחת במזרח העיר שמוכר תרופות כאלה גם ללא מרשם. הוא מגיע למסקנה ששחר ממשיך להתמכר לאוקסיקודון, משכך כאבים ממשפחת האופיאטים שלו גם מאפיינים פסיכואקטיביים, אף שאמר שהוא נקי מסמים, והחשד מאומת באמצעות צילומים של בלש פרטי. לאחר שטלי משכנעת את ענת לארגן פגישה בין שחר ליונתן, יונתן משוחח עם שחר על גילוי צריכת התרופות שלו ודוחף אותו לגלות לענת ששיקר לה. הגילוי, באמצע האירוסין שקדמו לחתונה, גורם לענת לעזוב את שחר חרף תחנוניו. אף שחתר לתוצאה זו, יונתן אינו שלם עמה, ומשכנע את ענת לקבל את בקשת הסליחה של שחר.
יואב ויס
ביוגרפיה
פרויקט נוסף של ויס הוא www.buythewall.com בו הוא מציע למכירה חלקים מגדר ההפרדה שבין ישראל לשטחים. הפרויקט הוצג ב-Essl Museum בקלויסטרנויבורג, אוסטריה.
אלברכט, נסיך פרוסיה (1809–1872)
ביוגרפיה
הוא מת ב-1872, ונקבר במאוזוליאום בגנים בארמון שרלוטנבורג.
הלטון
קריירה
בינואר 2003 תם חוזהו בקבוצה, והוא חתם באוניאו דשפורטיבה דה לייריה מליגת העל הפורטוגלית.
בינואר 2018 אימן את פרימונדה מהליגה הפורטוגלית השלישית למשך זמן קצר. באוקטובר 2020 שב למספר משחקים בקבוצה בה החל את הקריירה בפורטוגל, אונאי לייריה, ששיחקה באותה עת בליגה השלישית.
קריירת נבחרות
ב-15 בנובמבר 2006 ערך את הופעת הבכורה שלו בנבחרת הבוגרת, במשחק ידידות נגד. הוא היה בסגל הנבחרת בטורניר קופה אמריקה 2007, אך ישב על הספסל בכל המשחקים.
הנסיך ארצ'י מסאסקס
ביוגרפיה
ארמון קנזינגטון הודיע ב-15 באוקטובר 2018 כי הדוכס והדוכסית של סאסקס מצפים לילדם הראשון. ארמון בקינגהאם הודיע כי הלידה החלה בשעות המוקדמות של 6 במאי 2019. התינוק נולד ב-5:26 באותו היום. בחודשים לפני הלידה, דוכסית סאסקס החליטה ללדת בלידת בית או בהיפנוזה, ולהיעזר בדולה במקום ברופאים מיילדים. לבסוף בוטלו תוכניותיה של הדוכסית בהשפעת מלכת הממלכה המאוחדת, אליזבת השנייה. התינוק נולד בלידה בבית חולים, והוצג יחד עם הוריו ב-8 במאי 2019. בלידתו היה השביעי בסדר הירושה לכתר הבריטי, אחרי סבו, דודו וצאצאיו, ואביו.
ארכימדס (אונייה, 1838)
אוניית הקיטור "ארכימדס" (באנגלית: SS Archimedes) הייתה האונייה הראשונה בעולם שהונעה על ידי מדחף. היא נבנתה ב-1838 בלונדון על ידי פרנסיס פטיט סמית, ממציא המדחף (לצדו של יוהאן אריקסון השוודי) וחברת The Ship Propeller. קדמו לה כלי שיט מדחפיים נסיוניים, לרבות של סמית ואריקסון עצמם, אך אלו היו סירות או ספינות קטנות לשיט במים פנימיים או בקרבת החוף ולא אוניות ים. "ארכימדס" נבנתה במיוחד כדי להוכיח שמדחף מתאים להנעת כלי שיט גם בים הפתוח, וכי יעילות ההנעה המדחפית ויתרונותיה גדולים לאין שיעור יותר מאלו של גלגל המשוטות. ואומנם, "ארכימדס" הקיפה בהצלחה את האיים הבריטיים ואף חצתה את תעלת לאמנש לאירופה.
רקע
עיקרון ההנעה על ידי מדחף מבוסס על פעולתו של בורג ארכימדס, אשר המצאתו מיוחסת לאיש המדע היווני ארכימדס איש סירקוסאי (המאה ה-3 לפנה"ס). רק במאה ה-18, עם פיתוח מנוע הקיטור, נמצאה הדרך להנעה יעילה של המדחף, אך הניסיונות הראשונים לבנות כלי שיט מדחפי נכשלו.
פרנסיס פטיט סמית ויוהאן אריקסון
בספטמבר 1837, אחרי הפלגות המבחן המוצלחות בתעלות ובנהר התמזה, הוציא סמית את סירת הקיטור המדחפית שלו לשיט בים הפתוח, דבר שלא נעשה על ידי איש לפניו. "פרנסיס סמית", שהותקן בה כעת מדחף בורגי חדש עם לוליין אחד, שטה מבלקוול בלונדון, אל הית בקנט, עם עצירות ביניים ברמסגייט, דובר ופולקסטון. בהפלגתה חזרה ללונדון, ב-25 בחודש, ראו אותה מן החוף קציני הצי המלכותי, שהתרשמו מן האופן בו פילסה הספינה הקטנה את דרכה בים הסוער. הרשמים החיוביים הגיעו לאוזני הלורדים של האדמירליות, התענינותם בהנעה המדחפית התעוררה שוב, והם הציעו לסמית לבנות תחת פיקוחם כלי שיט גדול, בן 200 טון לפחות, כדי לבדוק שאומנם הטכנולוגיה החדשה מתאימה גם לאוניות-ים. סמית גייס שוב משקיעים, ויחד הקימו חברה חדשה שנקראה Ship Propeller Company. הם אף בחרו שם לכלי השיט העתידי, Propeller, אבל בסופו של דבר נבחר השם "ארכימדס", על שמו של הממציא היווני בן המאה השלישית לפנה"ס.
הפלגות המבחן בדובר
עיקר הדיון נגע לתחרות בין "ארכימדס" ל"ויג'ן", המהירה מבין אוניות הדואר, שגם הייתה דומה ל"ארכימדס" בגודלה ובהספק מנועיה. אומנם בים שקט הייתה "ויג'ן" מהירה מעט יותר מ"ארכימדס", אבל צ'פל הגיע למסקנה כי מאחר שהיחס בין הספק המנוע למשקל האונייה של "ארכימדס" היה נמוך יותר, הרי שהמדחף כאמצעי הנעה "שווה, אם לא עולה על גלגל המשוטות הרגיל". זאת ועוד, חסרונם של גלגלי המשוטות להנעת אוניות מלחמה היה גלוי וידוע; הם היו חשופים לאש אויב ותפסו מקום שיועד לתותחים, ועל כן הפחיתו מעוצמת מטח הדופן של האונייה. הדוח שמסר צ'פל לאדמירליות הוביל בסופו של דבר למעבר כל הצי המלחמתי להנעה מדחפית.
המשך שירותה בים
הידיעות על המשך הקריירה של "ארכימדס" מקוטעות. האונייה עלתה על שרטון בביצ'י הד ב-1840. ב-1845 נעלמה מרשומות האוניות של לויד'ס, אבל הופיעה מחדש ב-1847 לאחר שיפוץ. מנועיה ומכונותיה פורקו בתאריך לא ידוע בסנדרלנד, ואחר כך היא המשיכה להפליג כאוניית מפרשים. ב-1850 נרשמה כשייכת לחברת הספנות Elbe & Humber Steam Navigation Company, שהפעילה אוניות סוחר בין המבורג והאל. ב-1852 הותקנו בה חיבל ומפרשים חדשים, אבל היא נעלמה שוב מרשומות הלויד'ס שנה או שנתיים אחר כך. בתחילת נובמבר 1852 פרצה שריפה במחסן האחורי שלה בעודה מפליגה מהאל להמבורג. היא הגיעה להמבורג ב-9 בנובמבר כשהמחסן האחורי שלה מוצף מים. את הקריירה שלה סיימה בעשור של 1850-1860, בהפלגות סדירות בין צ'ילה ואוסטרליה. ב-20 באפריל 1857 התפרסמה ידיעה ב-Sydney Morning Herald כי בליל ה-17 בינואר באותה שנה אבדה "ארכימדס" בחופי Paumotu Islands או Low Islands, כ-400 מייל מזרחית-דרום-מזרחית לטהיטי, במהלך הפלגה מולפראיסו למלבורן, כנראה כתוצאה מטעות במפה.
אירית בן-אבא
ביוגרפיה
ב-1985 סיימה קורס הצוערים של משרד החוץ. בשנים 1986 עד 1989 הוצבה בהונג קונג. לאחר מכן עבדה בדסק הסיני באגף אסיה של משרד החוץ וכן כציר בשגרירות ישראל בבייג'ינג. ב-1996 מונתה למנהלת מחלקת דרום אסיה ודרום מזרח אסיה.
מוטציית BRCA
אבחון
ייעוץ גנטי מומלץ לנשים שההיסטוריה הבריאותית האישית או המשפחתית שלהן מעידה על סבירות גבוהה מהממוצע שיש להן מוטציה. מטרת הייעוץ הגנטי היא להעניק מידע אודות הסבירות לתוצאה חיובית, הסיכונים והיתרונות שבבדיקה, מגבלות הבדיקות, המשמעות המעשית של התוצאות והפעולות להפחתת הסיכון שניתן לנקוט אם התוצאות חיוביות. במהלך הייעוץ ניתנת גם תמיכה רגשית ועל היועץ להיות אדם נייטרלי שעוזר ללקוח לקבל החלטה משלו במודל של הסכמה מדעת, מבלי לדחוף אותו לכיוון החלטה מסוים. יש אנשים שבוחרים לא להיבדק או לדחות את הבדיקה למועד מאוחר יותר, בין היתר כי הידע על המוטציה מעורר בהם חרדה.: 51–74
ז'ואן פוסטר אי אורטלס
הכרה
פוסטר הוא חתן פרס ה-Premi d'Honor de les Lletres Catalanes מטעם עמותת Òmnium Cultural לשנת 1975, וחתן פרס ה-Medalla d’Or de la Generalitat de Catalunya מטעם הז'נרליטט דה קטלוניה לשנת 1983. בשנת 1984 הוא קיבל תואר דוקטור מאוניברסיטת ברצלונה, ומהאוניברסיטה האוטונומית של ברצלונה. ב-1986 התמנה לפרופסור לספרות באוניברסיטת ולנסיה.
ארמון מונקלואה
ארמון מונקלואה או לה מונקלואה (בספרדית: Palacio de la Moncloa) הוא מעונו ומקום עבודתו הרשמי של ראש ממשלת ספרד המכונה גם נשיא הממשלה. הוא ממוקם בשדרת Puerta de Hierro, ברובע Moncloa-Aravaca במדריד.
יחסי סנט וינסנט והגרנדינים–רוסיה
היסטוריה
היחסים הדיפלומטיים בין הפדרציה הרוסית לסנט וינסנט והגרנדינים כוננו ב-17 בספטמבר 2002. ב-29 באוגוסט 2011 הציג את אמנתו ניקולאי ד' סמירנוב, שגריר הפדרציה הרוסית בסנט וינסנט והגרנדינים, לסר פרדריק בלנטין, המושל הכללי של סנט וינסנט והגרנדינים.
ארמון מונקלואה
בניין סגן הנשיא
זהו אחד הבניינים החדשים ביותר של המתחם. הוא נבנה בשנת 2006 תחת ראשותו של חוסה לואיס רודריגז זפאטרו. בבניין זה שוכן כיום משרד סגן ראש הממשלה.
בניין INIA
בניין INIA נבנה בשנת 1953 על ידי האדריכל José Azpiroz. הוא מקבל את השם הזה בגלל היותו של המכון הלאומי למחקר חקלאי (INIA).
ליגת העל הרוסית בקטרגל
רמת הליגה
הליגה הרוסית נחשבת לאחת הטובות בעולם והיא ממוקמת במקום השני ברמת הליגות באירופה ולכן מייצגות אותה 3 מועדונים בשלב הבתים של ליגת האלופות בקטרגל. אין דירוג רשמי על פי שיטת הדירוג של אופ"א אך על פי תוצאות הקבוצות הרוסיות בליגת האלופות בקטרגל ניתן לראות שרק הליגה הספרדית טובה ממנה:
שיטת המשחקים
בשלב הפלייאוף נערכים משחקים בשיטת הטובה משלוש, משלב רבע הגמר ועד לגמר הטורניר.
משל המטבע שאבד
פרשנות
כשם שמשל עשר העלמות הוא משל על נשים אשר מופיע מיד אחריו, הוא מצביע על נושא זהה, כמו במשל קודם על גברים. ביוונית, כמו בעברית, כשהיא מזמינה את "חברותיה ושכנותיה" ברור שמדובר בנשים (בניגוד לאנגלית, שם המגדר אינו משתמע מידית).
גרין מציין כי הזמנתן של "חברותיה ושכנותיה" עשוי לשקף הזמנה לארוחה חגיגית, אשר מזכירה את הארוחות בהן השתתף ישו, כאשר הוא הואשם בהשתתפות בסעודת יחד עם "החוטאים". פעילותה השקדנית של האישה בחיפוש, עשויה לסמל גם את ישו עצמו, או לחלופין פעילות של אלוהים. שמחת המלאכים בהקשר זה מובנת לכן כשמחה משותפת שלהם יחד עם אלוהים.
גטו מיזוץ'
התפתחות הקהילה היהודית במיזוץ'
במיזוץ' היו שלושה בתי כנסת. בית הכנסת הגדול בן מאות השנים שופץ וחודש בשנת 1930 בתרומתו של היהודי הלבמיליון. מלבד בית הכנסת היו במיזוץ' גם בית מדרש ו"קלויז" של חסידי טריסק. לאחר מלחמת העולם הראשונה חודשה הפעילות הציבורית. הספרייה נפתחה מחדש וגדלה עד שהיו בה 2,000 כרכים בערך ונוספו לה גם ספרים בפולנית.
סטפנוס השלישי
חייו
סטפנוס השלישי נולד בסביבות שנת 720 בסיציליה כבנו של אדם בשם אוליבוס (Olivus). הוא הגיע לרומא בתקופת כהונתו של האפיפיור גרגוריוס השלישי והוצב במנזר כריסוגונו הקדוש, שם הפך לנזיר בנדיקטיני. סטפנוס הוסמך ככומר בעת כהונת האפיפיור זכריה, ולאחר הסמכתו החליט האפיפיור כי סטפנוס ימשיך בעבודתו בארמון הלטראנו. סטפנוס התקדם בהדרגה למשרה בכירה בעת ששירת תחת האפיפיורים שאחרי זכריה - סטפנוס השני ופאולוס הראשון - והיה סמוך למיטת חוליו של פאולוס הראשון לפני מותו בסוף יוני 767, שעה שפלגים חזקים החלו בתמרוניהם כדי להבטיח את בחירתו של המועמד המועדף עליהם להחליפו.
חייל בודד
חייל בודד הוא חייל המשרת בצה"ל ומנותק ממשפחתו מסיבות שונות.
עמותות ומתנדבים
בשנים האחרונות גברה המודעות בקרב אזרחי ישראל לחיילים בודדים, וקיימות משפחות ה"מאמצות" חיילים בודדים ומזמינות אותם לארוחות חג וארוחות ערב שבת.
יקב מורד
היקב נוסד בשנת 1999 על ידי יעקב מורד, אשר שימש גם כיינן הראשי שלו, ואשתו אתי, לאחר כ-30 שנים בהם הכינו יינות כתחביב במרתף ביתם, בצנצנות של 5 ליטרים. בשנת 2017 פרשו יעקב ואתי לגמלאות.
היקב זכה לביקורים של ידוענים כגון השף חיים כהן, גיל חובב, אבי קושניר, אודטה דנין ואחרים. ביקב הקטן תססו יינות השיכר במכלי זכוכית שדרכם ראו המבקרים את התסיסה.
בומה (הרפובליקה הדמוקרטית של קונגו)
בומה הייתה עיר הבירה של מדינת קונגו החופשית וקונגו הבלגית (הרפובליקה הדמוקרטית המודרנית של קונגו) בתאריכים 1 במאי 1886 עד 1926, אז הועברה הבירה ללאופולדוויל (מאז שונה שמה לקינשאסה). הנמל מטפל בייצוא עץ טרופי, בננות, קקאו ותוצרת דקלים.
איינזצגרופה מצרים
ההסכמים ודרכי הפעלתה של היחידה איינזצקומנדו
ב-13 ביולי 1942 הוורמאכט נתן את פקודת ההפעלה של היחידה איינזצקומנדו שנועדה לרצוח יהודים בארץ ישראל. פיקוד הוורמאכט קבע :" בהסכמת הרייכספיהרר ס"ס בראש המשטרה הגרמנית תוסדר הפעלת הס"ס קומנדו של ארמית השלטון לאפריקה כדלקמן: הס"ס איינזצקומנדו יקבל את הנחיותיו המקצועיות מראש הסיפ"ו והס"ד ויבצע את המשימות המיועדות לו באחריות שלו. במסגרת תפקידו ואחריותו שלו הוא רשאי לנקוט אמצעים מבצעיים נגד האוכלוסייה האזרחית". ההסכם כולו היה זהה בתוכנו לטקסט ששימש מאז אביב 1941 בסיס לרצח ההמוני בידי האיינזצגרופן בברית המועצות. בהסכם נקבע כי היחידה רשאית לבצע פעולות רצח, גם של אוכלוסייה אזרחית. מפקד יחידת הרצח האיינזצקומנדו היה ס"ס אוברשטורמבנפיהרר ולטר ראוף.
גטו ברלאד
בימי השואה
עם הרחקת התלמידים היהודיים מן הגימנסיה הממלכתית, יסדה הקהילה הרומנית במקום גימנסיה משלה, בה למדו 80 תלמידים ב-1940, 93 תלמידים ב-1941, 50 תלמידים ב-1942 וב-1943. בבית הספר היסודי למדו 180 תלמידים למדו ב-1940 וב-1941, 186 ילדים ב-1942 ו-161 ילדים ב-1943.
כשחזרו היתומים היהודים מטרנסניסטריה, לאחר שהוריהם נרצחו, קיבלה קהילת ברלאד 167 מהם, הקימה מעון בשביל חלק מהם, ולקחה אותם תחת חסותה עד עלייתם לארץ ישראל.
All Eyez on Me
רקע
יחד עם אלבום הלהיטים הגדולים של טופאק, All Eyez On Me הוא אלבום המכירות המצליח ביותר של שאקור והוא הגיע למעמד פלטינה חמש פעמים חודשיים בלבד לאחר צאתו. הוא שוחרר מחדש בשנת 2001 כתקליט משופר הכולל את השיר California Love והדיסקים הכילו גם את אותם הנתונים.
ג'ק מייפל
ביוגרפיה
מייפל התפרסם גם בחוש הומור שלו ובשל נטייתו להתלבש בהידור רב ובהופעתו הפומפוזית.
על דמותו וסיפוריו של מייפל התבססה סדרת הטלוויזיה "המחוז" ("The District") של רשת CBS, ששודרה גם בישראל.
אד'אן
בעולם הערבי
במהלך המאה ה-20 נכנסו רמקולים רבי עוצמה לשימוש רווח במסגדים רבים ברחבי העולם להעצמת קול המואזין. בעקבות זאת עלו תלונות על מפגע רעש מהמסגדים. הבעיה עולה במיוחד במקומות בהם יש מספר מסגדים סמוכים אלו לאלו ואין תיאום ביניהם ומכאן זמן קריאתם ארוך יותר.
מגלן שני
מגלן שני או איביס שני (שם מדעי: Eudocimus ruber) הוא מין של מגלן, ממשפחת הכפניים. המגלן חי בדרום אמריקה, האיים הקריביים וטרינידד וטובגו (נחשב לציפור הלאומית של טרינידד). הוא דומה בצורת גופו למגלנים אחרים במשפחה, אך נבדל מהם בצבעו האדום הבוהק. הוא נמצא לרוב ליד מים רדודים, ביצות, ונחלי מים מתוקים.
המוסד להשתלמות
המחלקה המדינית של הסוכנות היהודית
עם הקמת הסוכנות היהודית בשנת 1929 כוננו בה מחלקות. המחלקה המדינית הייתה אמונה על ניהול יחסי החוץ של היישוב והייתה למעשה המשכה של המחלקה המדינית של ההנהלה הציונית, שפעלה עוד מראשית ימי המנדט הבריטי. במהלך שנות המנדט עשה מפעל ההתיישבות הציוני בארץ ישראל צעדים גדולים קדימה לקראת הקמת מדינה יהודית. במקביל הלך וגבר ערכה של המחלקה המדינית של הסוכנות והיא החלה להתנהל כעין משרד חוץ של המדינה שבדרך. לאחר תום מלחמת העולם השנייה, כשהאפשרות של הקמת מדינה יהודית בארץ ישראל הלכה ונהייתה ממשית, הוחלט במחלקה המדינית על הקמת "המוסד להשתלמות", כדי שישמש את משרד החוץ של המדינה שבדרך.
"קווים למבנה משרד החוץ"
מעבר לחובותיהם כתלמידי המוסד, הוטלה על החניכים המשימה לתכנן את משרד החוץ העתידי. החניכים החלו לחקור את מבנה משרדי החוץ במדינות חשובות, בדגש על בריטניה, צרפת וארצות הברית. העבודה שהכינו על בסיס מחקרם נקראה "קווים למבנה שירות החוץ של המדינה היהודית" והיא הוגשה לוועדת המצב בינואר 1949. העבודה, שסווגה כסודית, קבעה בין היתר כי "יש צורך לנהוג בחיסכון. אסור לנו להוציא על משרד החוץ יותר מן הדרוש בהחלט". בנוסף, על פי המסמך, על הדרגה הגבוהה ביותר בשירות החוץ החדש להיות ציר ממונה על צירות (ולא שגריר), וזאת מטעמי צניעות. המסמך כלל גם הצעה מפורטת לגבי מבנה משרד החוץ תוך חלוקה בין אגף טריטוריאלי, אגף פונקציונלי ואגף מנהלי. המלצות אלו שימשו כמסד שעל בסיסו הוקם משרד החוץ הישראלי.
יחסי סנט קיטס ונוויס–צ'ילה
יחסי סנט קיטס ונוויס–צ'ילה הם היחסים הדיפלומטיים הרשמיים שבין סנט קיטס ונוויס לבין הרפובליקה של צ'ילה. שתי המדינות הן חברות הקהילה של אמריקה הלטינית והמדינות הקריביות וארגון מדינות אמריקה.
אורי מאור
ביוגרפיה
נישא בשנת 1963 לשילה אוסטין. אב לשלוש בנות, יסמין - רופאה בתל השומר (מחלות זיהומיות), הדס - אוצרת מוזיאון, ועירית - פרופסור לפיזיקה באוניברסיטת לואיזיאנה שבארצות הברית.
נעלי בלט
בדרך כלל בשיעורי בלט הרקדנים נועלים נעלי בלט במהלך כל השיעור, ואילו הרקדניות נועלות אותן בתחילת השיעור ואחרי כן מחליפות לנעלי פוינט.
גטו בוזאו
התנכלות ליהודים
בבוזאו נעצרו 17 נערים, ביניהם אפילו ילדים, והואשמו בקומוניזם. הם עונו, חתמו על הודאות ונשלחו לבית דין צבאי. כמה מהוריהם היו עניים מאוד ולא יכלו לשכור עורך דין, והקהילה אספה סכום כסף למטרה זו, גם נערים אלה זוכו בבית הדין הצבאי. הזיכוי עורר זעם רב בקרב הליגיונרים המקומיים. הם עצרו את ראשי הציבור היהודי בבוזאו והכו אותם בפראות. כמרים רבים התגייסו לפעילות פוליטית במסגרת שתי התנועות האנטישמיות והסיתו בדרשותיהם נגד היהודים או נטלו חלק באופן מעשי בפעולות אנטישמיות שונות. בספטמבר 1940 הוכרחו הסוחרים היהודיים לתלות על חנויותיהם שלט "חנות יהודית". קבוצות של "אנשי החולצות הירוקות" עמדו ליד החנויות ומגעו כניסת נוצרים. היהודים הוטרדו ברחובות, במשטרה ובבתי הכנסת. בדצמבר 1940 הוכרחו כל היהודים, ללא יוצא מן הכלל, לנקות את השלג ברחובות העיר.
המצב הכלכלי של האוכלוסייה היהודית בגטו
המצב הכלכלי הקשה פגע בהכרח ביכולות הקהילה לסייע ליהודי העיר. גם בניינים שהיו בבעלות הקהילה דהיינו: בית הספר, בית המרחץ ומאפיית המצות הוחרמו על ידי השלטונות בתקופת המלחמה בהתאם לחוקים הגזעניים.
סן פדרו (נהר)
אקולוגיה
יותר מ-300 מינים של עופות, 200 מינים של פרפרים ו-20 מינים של עטלפים משתמשים בפרוזדור זה כשהם מהגרים בין אמריקה הדרומית, המרכזית והצפונית, כולל קוקייה צהובת-מקור (Coccyzus americanus) המצויה בסיכון. יותר מ-80 מינים של יונקים, כולל, יגואר ((Panthera onca), חוטמן חום (Nasua narica), בונה קנדי (Castor canadensis frontador), פומת ההרים, ומכרסמים רבים, יותר מ-65 מינים של זוחלים ודו-חיים, כולל סלמנדרה מנומרת סונורית (Ambystoma mavortium stebbinsi) וצפרדע נבחנית מערבית (Craugastor augusti). בין מיני הדגים המקוריים בנהר: Gila intermedia (באנגלית Gila chub), Agosia chrysogaster (באנגלית longfin dace), Catostomus clarki (באנגלית desert sucker), Gila robusta (באנגלית roundtail chub), Catostomus insignis (באנגלית Sonora sucker) ו-Rhinichthys osculus (באנגלית speckled dace). הצמחייה כוללת את: צפצפת פרימונט (Populus fremontii), Salix gracilistyla (באנגלית Goodding willow, מין של ערבה), ינבוט קטיפתי (Prosopis velutina), מדחול (Sporobolus) והמין הנדיר המוגדר בסיכון על ידי הממשל הפדרלי Lilaeopsis schaffneriana recurva (באנגלית Huachuca water umbel) ממשפחת הסוככיים.
אגן הניקוז
ב-27 במאי 2011 פסק שופט מחוזי שהתוכנית של פורט ואצ'וקה לשאוב 7.5 מיליון מטרים מעוקבים של מי תהום מבלי שתהיינה תוכניות משלימות לחדש את מלאי המים של מימי הסן פדרו פוגעת ביכולת של הציפור טירן הערבות של דרום-מערב ושל הצמח Lilaeopsis schaffneriana recurva, מינים המצויים בסיכון, להתאושש. הפסיקה באה בתגובה לתביעה שנייה שהגישו שני ארגונים להגנת הסביבה. ב-2002, בתגובה לתביעה אחרת, דחה שופט אחר את הטענה כי ניתן להשלים את בעיית המים שיחסרו בשל שאיבה.
מישל קסקלה
קריירה
מאז, האמן מישל קאשלה השתתף כמעט בכל התערוכות של הביאנלה בוונציה עד 1942.
ז'אן ז'וזף רוזה
ז'אן ז'וזף רוזה (בצרפתית: Jean Joseph Rosay; 1902, שברייה – אפריל 1945, ברגן-בלזן) היה כומר קתולי וחסיד אומות העולם מצרפת שנרצח על ידי הגרמנים.
הבחירות הפרלמנטריות ביפן 2003
רקע ותוצאות
ב-10 באוקטובר 2003 הכריז ראש הממשלה ג'וניצ'ירו קואיזומי על פיזור בית הנבחרים של יפן, לאחר שנבחר להנהגת המפלגה הליברלית-דמוקרטית ב-20 בספטמבר. קואיזומי נבחר לראשות הממשלה באפריל 2001, בהבטחה לשינוי ביפן ובמפלגתו שלו, אך לאחר שנכנס לתפקיד ספג ביקורת על זהירותו והתמודד עם אופוזיציה בתוך המפלגה. אולם, הסקרים שנערכו לפני הבחירות הראו אחוזי תמיכה גבוהים בקואיזומי, בעיקר על רקע התאוששותה הכלכלית של יפן והתחזקות הבורסה לניירות ערך בטוקיו.
נינסטינטס
הכפר קרוי גם נאן סדינס (Nan Sdins), סקונגוואי (Skungwai) וסגאנג גוואי. השם האחרון הוא השם שנתנו בני היידה לאי אנתוני בקולומביה הבריטית, בו שוכן הכפר, ומשמעותו היא אי השיבוט האדום. בשלהי המאה ה-18 ותחילת המאה ה-19 נקרא הכפר על שם קויאה, שכיהן כצ'יף באותה תקופה. השם נינסטינטס הוא שיבוש שמו של הצ'יף החזק ביותר מבין הצ'יפים של הכפר באמצע המאה ה-19 - נונגסטינס, והוא החל לשמש כשם הכפר לאור המנהג של רבי חובלים להתייחס לכפרים בשם של מי שעומד בראשם. שמו הנוכחי הוא הגרסה האנגלית של השם האינדיאני סגאנג גוואי לאנאגאי (SGang Gwaay Llanagaay, תרגום: הכפר באי השיבוט האדום).
הכפר היה הדרומי ביותר מבין כפרי ההיידה, ושכן מערבית לאי קונגהיט שהוא האי הדרומי ביותר בארכיפלג היידה גוואי. במאה ה-18 אירעו בכפר מספר מפגשים בין האדם הלבן לבין האינדיאנים המקומיים. בתקופת סחר הפרוות הימי זכה הכפר לביקורים של ג'ורג' דיקסון (1787), צ'ארלס דאנקן (1788), ופעמיים ב-1789 על ידי רוברט גריי ושותפו ג'ון קנדריק. קיימת טענה שלפיה קנדריק השפיל את הצ'יף המקומי קויאה ב-1789, ועל רקע זה עלתה לשלטון שושלתו של הצ'יף נינסטינטס. קויאה ככל הנראה נהרג ב-1795 במהלך מתקפה על החד-תרנית יוניון בפיקודו של ג'ון בויט. כ-90% מ-300 תושבי הכפר מתו במגפת האבעבועות השחורות שפקדה את המקום ב-1862, והמשיכה לקטון גם לאחר מכן בשל מחלות נוספות. בערך ב-1885 נטשו את הכפר אחרוני התושבים, ועברו לסקידגייט על פי הזמנת הצ'יף המקומי, וזאת אף שהייתה קיימת יריבות ארוכת שנים בין השבטים. ההערכה היא כי כיום קיימים רק 12 צאצאים שנולדו לתושבי הכפר המקוריים.
שיר היונה
רקע
מתי כספי שהלחין את השיר ביצע את השיר באלבומו "צד א' צד ב'" שהוציא בשנת 1978. האלבום כלל גרסאות חדשות שביצע, לשירים שהלחין בעבר לאחרים.
ננסי גרייס רומן
השכלה
במהלך עבודתה באוניברסיטת שיקגו רומן חקרה את מערכת הבינרית AG Draconis וגילתה שספקטרום הפליטה שלו השתנה מתצפיות קודמות. תגלית זו נתנה לה חשיפה והערכה בקהילת האסטרונומיה.
בנאס"א
רומן עבדה בנאס"א עד לפרישתה בשנת 1979. לאחר מכן עברה לעבוד על ניתוח נתוני טלסקופ החלל האבל עבור החברות המתפעלות את המרכז למידע אסטרונומי עבור מרכז טיסות החלל גודרד. היא עבדה כיועצת של מקדונל דאגלס ואחראית בנושא המחשוב וקטלוג עד שהייתה אחראית על המרכז בשנת 1995. היא פרשה מתפקיד זה בשנת 1997.
פרסים והוקרה
בין הפרסים ואותות ההוקרה שקיבלה:
אגף מחקר וניתוח (הודו)
היסטוריה
ועדת הביון המשולבת שתחת מזכירות הקבינט ההודי אחראית לתיאום וניתוח פעילויות מודיעין בין אגף המחקר והניתוח, לשכת הביון וסוכנות הביון של משרד ההגנה ההודי שהוקמה במרץ 2002 כסוכנות הביון הצבאית שאיגדה את מינהל הביון של צבא היבשה, מינהל הביון של הצי ומינהל הביון של חיל האוויר. עם ייסוד, המועצה לביטחון לאומי של הודו ב-1999 תפקידי הוועדה אוחדו עם המועצה. אגף המחקר והניתוח הוא ענף בקבינט ההודי ולא נחשב לסוכנות. האגף אינו כפוף לפרלמנט ההודי ואינו מחויב לתת את הדין באף נושא ולפיכך אינו כפוף לחוק חופש המידע.
דלמטית
כיום ישנם אנשים המנסים להחיות את השפה.
תחנת הכוח הגרעינית בבושהר
תחנת הכוח הגרעינית בבושהר (בפרסית: نیروگاه اتمی بوشهر) היא תחנת כוח גרעינית באיראן הנמצאת כ-17 ק"מ מדרום-מזרח לעיר בושהר.
Tunak Tunak Tun
רקע
הווידאו של השיר הופק בתקציב חסר תקדים של 25 מיליון רופי.
צביקה לוי
צבי (צביקה) לוי (13 בינואר 1948 - 29 בדצמבר 2018) היה פעיל חברתי ישראלי שכונה "אבי החיילים הבודדים". חתן פרס ישראל למפעל חיים לשנת ה'תשע"ז (2017).
פראה (מחוז)
חלוקה מנהלית
מחוזות אפגניסטן מחולקות ליחידות שלטוניות בשם "נפות", להלן הנפות של מחוז פראה ואוכלוסייתן.
ג'פרי האמונד
ג'פרי האמונד (באנגלית: Jeffrey Hammond) (נולד ב-30 ביולי 1946) הוא מוזיקאי, צייר ובסיסט בריטי, הידוע גם כ"ג'פרי האמונד-האמונד". את השם האמונד-האמונד אימץ בהומור, משום ששם המשפחה של שני הוריו היה האמונד. עוד הוא נהג להתבדח על כך שאמו בחרה את שם הנעורים שלה, באותו האופן שבחרה בו אלינור רוזוולט. הוא ידוע בעיקר בשל היותו בסיסט להקת הרוק המתקדם ג'ת'רו טאל.
יחסי אלג'יריה–ספרד
יחסי אלג'יריה–ספרד הם יחסי החוץ בין אלג'יריה לספרד. שתי המדינות חברות מלאות באיחוד מדינות הים התיכון.
אנדרו פייר
קורות חיים
ב-1975, בגיל 16 בלבד, התקבל פייר לאוניברסיטת ברקלי קליפורניה, ובה סיים תואר ראשון במתמטיקה ב-1978. באותה שנה החל ללמוד לדוקטורט בביולוגיה ב-MIT, במימון קרן המדעים הלאומית האמריקאית. קיבל את תעודת ה-Ph.D ב-1983.
ג'רמי לין
קריירת המכללות
לין שלח קורות חיים ודי.וי.די עם סרטי ביצועים נבחרים מתקופתו בתיכון לכל חברות ליגת הקיסוס ולשלוש מכללות מליגת פסיפיק-10 במטרה להתקבל לאחת המכללות בחסות מלגת ספורטאי מצטיין. מכללות מה-PAC-10 אמנם קיבלו אותו, אך ללא מלגה, וללא הבטחה כי ישובץ בנבחרותיהן. אוניברסיטת הרווארד ואוניברסיטת בראון היו היחידות שהבטיחו לו מקום בנבחרת הכדורסל שלהן, אלא שאוניברסיטאות אלה לא מעניקות מלגת ספורטאי מצטיין לשחקני נבחרת הכדורסל. בסופו של דבר בחר לין ללמוד בהרווארד היוקרתית.
הרווארד
לין סיים את קריירת המכללות כשחקן הראשון בהיסטוריה של ליגת הקיסוס שצבר יותר מ-1,450 נקודות (1,483), 450 ריבאונדים (487), 400 אסיסטים (406) ו-200 חטיפות (225). הוא סיים את לימודיו לתואר בכלכלה בהרווארד עם ממוצע ציונים של 3.1 (מקביל לממוצע 85 בישראל).
טרום עונת 2011/2012
בתקופה שקדמה לפתיחת העונה שיפר לין משמעותית את כושרו הגופני. כך למשל הוא הכפיל את משקל המשקולות אותן הרים (מ-50 ק"ג ל-105) וכמעט שילש את מספר עליות המתח אותן הוא עולה (מ-12 ל-30). משקל גופו עלה בחמישה ק"ג ומסת השרירים שלו עלתה ב-6.8 ק"ג. הוא הוסיף כ-9 ס"מ לגובה הקפיצה שלו מהמקום, 15 ס"מ לגובה הקפיצה שלו תוך כדי ריצה ושיפר את הזריזות שלו ב-32 אחוזים.
2012 ואילך
ביולי 2012 חתם על הצעת חוזה ביוסטון רוקטס ל-3 עונות עבור כ-25 מיליון דולר. הניקס החליטו שלא להשוות את ההצעה ובכך הצטרף לין לרוקטס. ב-1 בפברואר 2014 השיג לין את הטריפל דאבל הראשון שלו בליגת ה-NBA, במשחק נגד קליבלנד בו קלע 15 נקודות, קטף 11 ריבאונדים וחילק עשרה אסיסטים.
ב-9 ביולי 2015 חתם על חוזה לשנתיים בשארלוט הורנטס, אך לאחר עונה אחת השתחרר מהחוזה.
לקראת עונת חתם על חוזה ל-3 עונות בברוקלין נטס, עבור כ-36 מיליון דולר. ב-18 באוקטובר 2017 קרע את רצועת הברך ונאלץ להחמיץ את כל עונת.
באוגוסט 2019 עזב את ליגת ה-NBA לאחר 9 עונות רצופות, וחתם על חוזה בבייג'ינג דאקס מליגת העל הסינית.
דינה פאוול
ביוגרפיה
פאוול נולדה בקהיר שבמצרים, בתם של הומה סולימאן וחוסני חביב, ששירת כקצין בצבא מצרים. משפחתה היא נוצרית קופטית. בגיל ארבע היגרה עם משפחתה לארצות הברית וגדלה בדאלאס שבטקסס בה הקימו הוריה מינימרקט ועבדו בו בצוותא. היא למדה בתיכון הפרטי "Ursuline Academy" בדאלאס וסיימה תואר ראשון במדעי הרוח באוניברסיטת טקסס באוסטין. בתקופת לימודיה עבדה כעוזרת משפטית בסנאט של טקסס. לאחר הלימודים התמחתה אצל הסנאטורית הרפובליקנית קיי ביילי האצ'יסון, לאחר מכן שימשה עוזרת של חבר הקונגרס דיק ארמי שכיהן כמנהיג הרוב בבית הנבחרים של ארצות הברית. בתפקידה הבא עבדה בוועדה הלאומית של המפלגה הרפובליקנית בוושינגטון די. סי. ועסקה במינויי חברי המפלגה לתפקידים בממשל.
הרס אתרי מורשת ישראלית
ארגון 'שומרים על הנצח'
בשנת 2015 הוקם על ידי ידי סיירי שטח ומטיילים ארגון הגג 'שומרים על הנצח', קואליציית ארגונים להגנה על אתרי עתיקות ומורשת לאומית ביהודה, שומרון, בקעת הירדן ומדבר יהודה, מפני הרס והשחתה. מטרת המיזם היא "לקדם מדיניות ממשלתית אקטיבית של שמירה ופיתוח של אתרי המורשת הלאומית ולמען הדורות הבאים".
ג'ימי קאר
חיים אישיים
קאר מתגורר בצפון לונדון יחד עם חברתו קרולינה קופינג, ילידת קנדה, ועובדת כעורכת בערוץ 5 הבריטי.
NXT TakeOver 36
הפקה
האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה הרביעי של NXT בשנת 2021.
קרבות מקדימים
האירוע נפתח בקרב שבו אל. איי. נייט הגן על אליפות מיליון הדולר נגד המשרת שלו, קמרון גריימס (שלווה לקרב על ידי טד דיביאסי), כשההתניה שנקבעה מראש הייתה שבמידה שגריימס יפסיד, טד דיביאסי יהיה מוכרח להפוך למשרת של נייט. גריימס ניסה לבצע על נייט את מהלך הדרים סטריט, אך האחרון הצליח להימלט מהאחיזה. נייט ניסה לעזוב ביחד עם חגורת האליפות, אך דיביאסי מנע ממנו לעשות זאת וזרק את חגורת האליפות אל תוך הזירה. בזמן שהשופטת הייתה עסוקה בלקיחת חגורת האליפות מגריימס, דיביאסי ביצע את מהלך הדרים סטריט על נייט מחוץ לזירה והכניס את האחרון בחזרה לזירה. מעשה זה איפשר לגריימס לבצע עליו את מהלך ה-Cave In Stomp כדי לנצח בקרב ולזכות באליפות. ניצחון זה גרם לו גם להשתחרר מעמדת המשרת של נייט וגם לשמור על דיביאסי מלהפוך למשרת של נייט.
דסטין לאנס בלאק
ביוגרפיה
בלאק נולד בסקרמנטו למשפחה מורמונית, וגדל גם בסן אנטוניו ובסלינאס. כשהתגורר בסלינאס עבד בתיאטרון מקומי. לאחר סיום לימודיו התיכוניים למד בבית הספר לתיאטרון, קולנוע וטלוויזיה של אוניברסיטת קליפורניה בלוס אנג'לס, וסיים בהצטיינות את לימודיו ב-1996.